JohanHeinsen/ENO huggingface dataset:
Aalborgs Stifts Adresseavis, 1823-05-07
Da det ved 5te Auction paa Gaarden Rønnousholm, tilhørende afgangne Proprietair Lychegaards Boe, gjordte Bud ikke er approberet, saa bliver en slette Auction, hvorved den agtes absolut bortsolgt, afholdet paa selve Gaarden Fredagen næstkommende 16de Mai Formiddag Kl. 10. Og skjønt denne gode Landeiendom forhen er udførligen beskrevet i denne Avises No. 152, 156 og 158, saa anmærkes her dog kort: at anmeldte Hovedgaard med 3 Afbyggerhuse, beliggende i Vreilev Sogn, Børglum Herred, Hjøring Amt, staaer ialt for 25 Tdr. 3 Skpr. 1 Fdkr. 2 Alb. Hartkorn, og at med samme følger 4 Huse i Guldager, som skylde 1 Skp. 1 Fdkr. 2 Alb. og 2de Huse i Hæstrup, som begge skylde 4 Skp. 1 Alb. Af disse samtlige Huse forrettes Ugedagsarbeide. Nedlagt er Vintersæd 24 Tdr. Rug og kan saaes 20 Tønder Byg og 30 a 40 Tdr. Havre, for hvis Læggelse eller Forberedelse hertil jeg som Skifteforvalter og mueligt skal bestræbe mig. 100 Køer og Stude kan græsses og fodres, foruden 40 Faar og de fornødne Heste. Og som bekjendt ere dens gode Muldjorder lige skikkede til Græsning og Kornavl. Conditionerne, hvoriblant at den kan tiltrædes strax efter Hammerslaget, og at den kongelige Kasses Fordring 7245 Rbd. Sølv, fremdeles kan blive staaende mod at betale de fra Juni Termin 1820 resterende Renter, ere forinden Auctionen til Eftersyn hos Undertegnede. Sæbye den 26de April 1823. Boeck.
Aalborgs Stifts Adresseavis, 1823-05-07
Hovedgaarden Fuglsig, beliggende i Venneberg Herred, 1/2 Miil fra Hjøring, staaende for Hartkorn Hovedgaardstaxt, Ager og Eng 20 Tdr. 7 Skpr. 1 Fdkr. 2 1/4 Alb., Skovskyld 1 Skp. 1 Alb. og Mølleskyld 2 Skp. 2 Alb. med Vindmølle, de paa Gaardens Eiendomme værende 2de Afbyggerhuse, den norden Jlebroe i Aaen nedsatte Aalegaard, Jlebroer matrikuleret for 2 Tdr. Hartkorn og den til Broekorns Hævelse havende Rettighed, Jlebroehuus af Hartkorn 4 Skpr. og et Huus i Schibsbye af Hartkorn 2 Fdkr. 2 Alb., alt tilhørende Proprietair Degners Opbudsboe, stilles til offentlig Auction: 1ste Gang Mandagen den 2den Juni førstkommende, 2den Gang Mandagen den 16de samme Maaned og 3die Gang Tirsdagen den paafølgende 1ste Juli, hver Dags Formiddag Kl. 10, de 2de første Gange paa Raadstuen heri Byen og 3die Gang paa Fuglsig, hvilket herved til behagelig Underretning for Lysthavende og til Efterretning for Panthaverne kundgjøres, ifølge Placaten af 22de April 1817, med Tilføiende: at Eiendommene ere med de bedste heri Provindsen, og at de strax efter Auctionen kan tiltrædes, samt at Conditionerne forinden ere at erholde til Eftersyn paa mit Contoir. Saasnart Eiendommene ved tredie Auction vorde solgte bortsælges tillige samme Dag og de paafølgende Dage, den ved Fuglsig værende gode Ind- og Udboe af alle Slags, saa og Besætning m. v. Hjøring den 28de April 1823. S. Poulsen.
Aalborgs Stifts Adresseavis, 1823-05-07
At den over Kjøbmand Søebyes eiende Gaard ved Torvet her i Thisted med Tilliggende, passerede 3die Auction, den 18de hujus, blev udsat til den 16de Maj førstkommende om Formiddagen Kl. 11, og samme Tid foretages og fremmes i selve Gaarden, samt at denne Auction, efter Vedtagelse, ansees som 4de Auction, det bliver herved, til Lysthavendes og andre Vedkommendes Efterretning, bekjendtgjort. Thisted den 21de April 1823. Lützhøft.
Aalborgs Stifts Adresseavis, 1823-05-10
Udlandet.
Aalborgs Stifts Adresseavis, 1823-05-10
Krigsskuepladsen. Den vigtigste Efterretning fra Armeen i Spanien er, at de Franske siden den 22de April have Burgos inde, og Hertugen af Regio har den 23de forlagt sit Hovedqvarteer derhen. Denne Efterretning, der fandtes i Moniteuren af 30te April, havde Bladet Etoile allerede meddeelt Dagen iforveien; (derved gjøres den bemærkning, at Ultrabladene meddele Efterretningerne tidligere end de Ministerielle, ja endog tidligere, end Regjeringen selv erholder dem ved Telegrapherne, hvilket daglig bliver meere paafaldende.) En tidligere Telegraphdepesche melder, at Santona, (en Søehavn med et Fort, der næsten ansees for uindtageligt, er tæt indsluttet, og at Fortet Laredo, ligeoverfor Santona, er den 21de indtaget af de Franske, som derved ere blevne Herrer over Rheden. Det andet Armeecorps under General Molitor har den 23de forladt Tudela og fortsætter sine Bevægelser mod Saragossa. Bestandig skildres den Modtagelse, der overalt møder dem, som glimrende og glædelig. Fra St. Sebastian og Pampelona er intet Nyt. Som Beviis paa den Mildhed, hvormed Man behandler dem, der bleve fangne ved Logronoanføres, at General Sanchez, en af dem, har spiist hos Major Generalen i Armeen, og at Adskillige af Soldaterne, der ved deres Familie havde bedet Hertugen af Angouleme om Befrielse, da de kun havde grebet til Vaaben, for at tjene deres Tid ud, og den var udløbet i Maj Maaned, have af Hertugen faaet Tilladelse til at reise hjem, naar andre ville paatage sig Ansvaret for dem, og de ikke have tjent ved Linietropperne. J Baron Eroles's Leir har nylig været Larm, fordi Tropperne modsatte sig nogle franske Officerers Optagelse i Corpset og fordrede at Man skulde føre dem til Spanien.
Aalborgs Stifts Adresseavis, 1823-05-10
Fra Østpyrenæerne meldes, at Armeen der, under Moncey, staaer i Peralada under Figueras's Mure siden den 22de. Der er kun 1500 til 2000 Mand i Fortet og der behøves 6000, for at passe Tjenesten tilbørlig. Man havde, skjøndt uden Nytte affyret nogle Kanonskud mod de franske Forposter. Den 23de havde de Constitutionelle rømmet Fæstningen Rosas, hvori de franske Tropper ere rykkede ind med Raabet: "leve Kongen". Denne Punct er vigtig formedelst Tilførselen fra Havet og for den fri Circulation i Catalonien. Aanden i det Land, hvorigjennem de drage, skildres som den fortræffeligste, og Disciplinen i Armeen, som særdeles herlig, "saa at Man reiser her, siger Beretningen, som Man vilde reise i Frankrig.
Aalborgs Stifts Adresseavis, 1823-05-10
- Mellem Østpyrenæerarmeen og Paris er det samme System med daglige Regjeringsstafetter indrettet, som mellem Bayonne og Paris, dog feiler den telegraphiske Linie, for med lige Hurtighed at overbringe Seiersefterretningerne derfra.
Aalborgs Stifts Adresseavis, 1823-05-10
Den franske Regjerings Plan, som den nu forelægges de forbundne Magter, skal gaae ud paa at trænge frem til Madrid, der indsætte en Regjering i Ferdinands Navn, sammenkalde de gamle Cortes og indstifte igjen den ældre Constitution. Forresten skal Østerrigs Fremgang i Neapel og Piemont tjene til Rettesnor. Engellands Neutralitæt troer Man at være forsikkret om. Saasnart Generalissimus faaer opslaget sit Hovedqvarteer i Madrid, skal der, som det hedder, i Ferdinands Navn organiseres en ny kongelig Armee, der da skal anvendes til at underkaste sig Galicien og Andalusien.
Aalborgs Stifts Adresseavis, 1823-05-10
Tyrkiet. Fra Belgrad haves en Efterretning, som alligevel behøver Bekræftelse, at nemlig Janitscharerne havde bortført til deres Caserner Sultanens tiaarige Tronarving. Den berettes og om andre Uordener af dem, om betydelige Jldebrande anstiftede af dem. Saaledes skal, ifølge Skipperefterretninger, Jld være udbrud i Serallet, hvorved 3000 Huse skulle være afbrændte. Deres Utilfredshed skal være en følge af, at Porten har antaget Ruslands Forslag. Rustningerne i Constantinopel vedvare, men Man giver dem nu et andet Øiemed, de skulle nemlig ikke saameget angaae Grækerne, som fornemmelig Perserne, der efter Forlydende ibegyndelsen af forrige Maaned næsten ganske har ødelagt den tyrkiske Armee. Hvad der før er meldt om Macedonien, bekræfter sig.
Aalborgs Stifts Adresseavis, 1823-05-10
J Bucharest forfølger Man de tilbagekomne Flygtninger, og Hospodarens Svigersøn og Bojaren Welinar ere paa Gavan Oglus befaling arresterede, og den Sidste allerede bortført til Silistria. Alle Hospodarens Forestillinger, for at redde Svigersønnen, vare forgjeves. Man seer heraf, at Bojarerne havde Grund til at vægre sig ved at reise hjem. Den afsatte Storvezier Abdullad Pascha er forviist til Nicomedien. Hans Eftermand Aly Pascha ruster sig stærkt mod Grækerne. Fra Teheran ere meget vigtige Efterretninger ankomne til Porten. Nylig var et Skib fra Smyrna ankommen til Constantinopel med luttet løskjøbte græske Familier. Neppe var det i Havn, før disse nylig løskjøbte og med ordentlig Pas forsynede Græker atter bleve arresterede paa Sultanens befaling. Alle de østerrigske og engelske Gesandters Forestillinger vare forgjeves.
Aalborgs Stifts Adresseavis, 1823-05-10
Blandinger. For at lægge for Dagen den strænge Neutralitæt, som Nederlandene ville følge under nærværende Krig, befaler en kongel. Beslutning af 21de f. M., at ingen Kaper, under fransk eller spansk Flag, maa udrustes i dette Kongeriges eller dets Koloniers Havne, ei heller maae de, ligesaalidet som de tagne Skibe, have Tilladelse til at løbe ind deri, uden det skulde skee under Havarie, og da skulle de tilholdes, saa snart mueligt at forlade dem igjen.
Aalborgs Stifts Adresseavis, 1823-05-10
Jfølge en Efterretning fra Newyork i America skal de forenede Staters Regjering have faaet officiel Erklæring, at det engelske Ministerium har fast besluttet at sætte sig i Besiddelse af Øen Cuba. Jdet mindste ere høist vigtige Depescher ankomne og 2 Gange holdt Cabinetsraad. Sikkert nok, tilføies der, vil Regjeringen ikke tillade, at Cuba bliver engelsk Eiendom, dertil er den alt for vigtig formedelst saavel dens naturlige, som dens politiske og commercielle Forbindelse med dette Land. Maaskee er den Tidspunkt nærmere, end Man troer, at de forenede Stater ikke ville staae som neutrale, men tage Partie i Europas Krige.
Aalborgs Stifts Adresseavis, 1823-05-10
Damerne af Jrun skulle have overrakt Hertugen af Angouleme en Lilie i Brillanter af over 25,000 Frankers Værdie.
Aalborgs Stifts Adresseavis, 1823-05-10
J Montpellier have 1500 Forbrydere forsøgt med Vold at bryde ud af det derværende Tugthuus. Man drev dem tilbage med Bajonetterne, hvorved 17 til 18 af dem bleve saarede. I Drapeau blaane sammenlignes et Soirde hos Digeon, med et hos Hertugen af Belluno. J hiint var Alt stivt og koldt, i dette var Alt Glæde.
Aalborgs Stifts Adresseavis, 1823-05-10
I Petersborg har Regjeringen opslaaet paa Børsen en Advarsel for Handelstanden mod at have at bestille med Spanien og Portugal og deres Besiddelser, eller sende Skibe derhen.
Aalborgs Stifts Adresseavis, 1823-05-10
Fra München skrives, at Prinds Eugen, Hertugen af Leuchtenbergs Liv har i 15 Timer svævet i den største Fare, der vakte meget Bedrøvelse i Staden. Da det blev bekjendt, at han var uden Fare, begave hans 6 Døttre, hvoriblandt den tilkommende Kronprindsesse af Sverrig, tilligemed en stor Mængde af Byens Jndvaanere sig til Kirken for at takke Gud. -
Aalborgs Stifts Adresseavis, 1823-05-10
Fædrelandet.
Aalborgs Stifts Adresseavis, 1823-05-10
Kjøbenhavn. Den 6te Maj.
Aalborgs Stifts Adresseavis, 1823-05-10
Efter Forlydende er Deres Majestæters Kongens og Dronningens og de øvrige Kongelige Personers Afreise herfra Residentsen, bestemt til den 16de Dennes, Kiel ere alle Tilberedelser tagne til Allerhøistsammes Modtagelse paa Slottet. - Hans Høihed Prinds Ferdinand ventes i Aarhuus, for selv at mønstre sine Dragoner. Hans Durchlauchtighed, Prindsen af Hessen Philipsthal Barch feldt, Commandeur for Livgarden til Hest, afreiste imorges med Dampskibet til Kiel.
Aalborgs Stifts Adresseavis, 1823-05-10
Den engelske Minister Hr. Foster, foranstaltede den 23de i forrige Maaned et stort og glimrende Diner i Anledning af Kongens af Engellands Fødselsdag. Alle de herværende Prindser, hele det diplomatiske Corps og mange andre høie Embedsmænd vare indbudne.
Aalborgs Stifts Adresseavis, 1823-05-10
Under 25de April er Major ved det Sjællandske Jægerkorps F. J. d'Origny, udnævnt til Oberstlieutenant og Commandeur for det Jydske Jægercorps, istedetfor Oberst J. H. v. Hegermann Lindencrone, der, som meldtes i forrige Skrivelse, er bleven Chef for 2det Livregiment til Fods.
Aalborgs Stifts Adresseavis, 1823-05-10
Under 26de f. M. er følgende 10 Premierlieutenanter meddeelte Capitains Anciennitet: C. G. v. Schmidt af 1ste Jydske Jnfanterie-Regiment; H. C. v. Licht af det Slesvigske Jægercorps; C. A. v. Hindenburg af 1ste Jydske Jnfanterie-Regiment; N. de Wiig Tholen af Slesvigske Jnfanterie-Regiment; J. C. v. Gaarder af 1ste Jydske Jnsanterie-Regiment; St. v. Schrader af 2det Livregiment; G. C. v. Coldevin af Prinds Christians Regiment; O. L. v. Munthe Morgenstjerne og C. H. v. Holm, begge af 3die Jydske Jnfanterie-Regiment. F. L. v. Koppen af Jydske Jægercorps.
Aalborgs Stifts Adresseavis, 1823-05-10
Den 2den Februar døde Oberst Adam Søbøkker, Regjeringsraad paa St. Croix, hvor han var født den 3die August 1753. Hans Fader var Kammerraad Johannes Søbørker og hans Moder født C. Stiilsen. 1776 givtede han sig med Jfr. Susanna Beverhout paa St. Croix og havde med hende en Søn, Johannes, siden Generalkrigskommissair, der har været længe boesat i Kjøbenhavn. J Aaret 1795 blev han udnævnt til Stadshauptmand paa St. Croix med Majors Rang og 1804 Surnumerair Regjeringsraad. 1814 reiste han til Engelland, hvor han opholdt sig i nogen Tid og 1817 til Frankrig, hvor han blev til den 5te Juli, da han kom til Kjøbenhavn. Den 31te f. M. blev han beæret med Dannebrogordenens Ridderkors, efter at han iforveien var bestemt til General=Gouverneur i Vestindien, efter General=Lieutenant v. Oxholm, og udnævnt til Oberst i Armeen.
Aalborgs Stifts Adresseavis, 1823-05-10
Den 25de April ankom Capitain Frandsen tilbage fra Vestindien til Flensborg, hvor der desuden for nærværende Tid findes 13 andre Vestindiefarere, af hvilke den der boende Kjøbmand Andreas Christensen allene udreder de sex og assurerer Jntet af dem.
Aalborgs Stifts Adresseavis, 1823-05-10
Ved den offentligt foretagne Trækning af det 70de Kongelige Kjøbenhavnske Klasse=Lotteries anden Klasse, blev Mandagen den 5te Mai 1823, overeensstemmende med Planen, udtrukket 13 Nummere, hvilke Tretten Nummere udkom i følgende Orden: Træk. 12 3 41567 8 a 10 11 12 13 No. 58197 199 1571771160195 187172 931225 142 1831, Den heraf, overeensstemmende med Planen, følgende Fordeling af Gevinsterne vil i Trækningslisterne nærmere blive udviklet.
Aalborgs Stifts Adresseavis, 1823-05-10
Jfølge Cancellieskrivelse af 3die d. M. maa Betalingen til Stævningsmændene paa Landet, for Forkyndelser af Jndkaldelser, hvorved Restancedragere, overeensstemmende med Lovens 5 - 14 - 33 og Forordningen af 11te Jan. 1793 indkaldes af Jorddrotten, erlægges efter Sportel=Reglementet H. 146 for hver Person, som stævnes. Cours den 6te Maj. Hamb. 2 M. 244, a vista 247. Amsterdam 2 M. - . London - Rbd. Spec. 249. - Spec. solgtes til 14 Mk. 15 s. Obligationer(med Renter fra 11te December 1822) 76 a 76 1/2. Nationalbank-Obligationer (af Laanet den 2den Februari 1820) 101 a 101 1/2 Rbdlr. r. S. (uden Renter) eller 126 1/2 Rbd. Sedler pr. 100 Rbd. r. S. - Norske Sedler 15 a 15 1/4 Rbd. pr. 10 Specier norsk. - Svenske Sedler 60 1/2 s. - Disconto 5 pC.
Aalborgs Stifts Adresseavis, 1823-05-10
Odense, den 6te Maj. Hs. Høihed Prindsesse Caroline Amalie havde i Fredags en heldig Overfart fra Faaborg til Alsøe, der var saa meget glædeligere, som det Dagen efter blev et haardt Stormveir.
Aalborgs Stifts Adresseavis, 1823-05-10
Som Man erfarer, have Deres Durchlautigheder Hertugen til Slesvig=Holsten Augustenborg og Gemalinde havt den Sorg, ved Døden at berøves deres elskede næsten 2 Aars gamle Søn, Prinds Alexander Georg Frederik Carl August.
Aalborgs Stifts Adresseavis, 1823-05-10
Viborg, den 5te Maj. Siden den 29de April, da det regnede noget, have vi før og siden i lang Tid været ilde tilmode ved en streng Natte-Frost og Kulde af Nordvest, der først i Dag har vendt sig til mild Luft. Vegetationen for Vintersæden og Græsset standser. - Haveurter fryse bort; Qvæget tuder og brøler af Hunger, da Mange aldeles intet, ikke engang gammel Halm have til Heste, mindre til Qvæget. Sidste Marked 1ste Maj vare Kornpriserne og stegne, men, da Jngen har Penge uden til den daglige Nødtørft, var Omsætningen yderst flau; Landmanden og Kjøbstædmanden ere nu lige rige, Jngen har noget og Jngen kan ævne endog det Nødvendigste.
Aalborgs Stifts Adresseavis, 1823-05-10
Viborg Torvepriser, den 3die Maj. Rug 5 Rbd. 32 s.; Byg 2 Rbd. 80 sk.; Havre 2 Rbdlr. 48 s.; Kartofler 7 Mk. Tønden. Smør 10 a 12 s.; Flæsk 6 a 7 s.; røget dito 8 s.; Kjød 6 a 8 s. Pundet. Æg 9 s. Snesen.
Aalborgs Stifts Adresseavis, 1823-05-10
Aalborg Kirker. Sjette Søndag efter Paaske prædiker til Høimesse i BudolphiKirke Hr. Dr. Claudi, i Frue Kirke Hr. Stiftsprovst Schierup. - Til Aftensang i Budolphi Kirke Hr. Blichfeld; i Frue Kirke Hr. Fuhr.
Aalborgs Stifts Adresseavis, 1823-05-10
Ægteviede. Den 9de Mai, Kjøbmand A. Aabel fra Sæbye og Jomfrue M. S. Dahlin.
Aalborgs Stifts Adresseavis, 1823-05-10
Døbte. Den 4de Maj, Kjøbmand Rybsahms Søn, Emil Frederik Vennehuld; Fadd. Frue Henningsen, Jfr. Lunøe, Justitsraad Kjellerup, Pastor Bræmer fra Frederikshavn, Apotheker Johnson, Kjøbmændene, L. Nørgaard, Bagge fra Nyborg, Plaate, Christiansen. - Peder Lunds Søn, Jens Christian Anthon; Fadd. Enkemadame Nielsen, Jfr. Meldal, Skoemagermesterne, Ravn og Bang, Bagermester Thisted, Frimuurmester Thisted. - Corporal Skous gaards Datter, Johanne Catharine; Fadd. Mad. Green, Jfr. Østergaard, Capitainerne, v. Schleppegrel, v. Schaumburg, Overauditeur Kofoed, Lieutenanterne, v. Jessen, v. Schaumburg.
Aalborgs Stifts Adresseavis, 1823-05-10
Begravede. Den 6te Maj, Toldbetjent M. K. Lyngbye, 44 Aar. Den 9de, Madame A. K. Olsen, født Fauerholt, 27 Aar ; Huusmand fra Egholm, Chr. Nielsen, 46 Aar; Muursteenstryger H. P. Asmussens dødfødte Søn.
Aalborgs Stifts Adresseavis, 1823-05-10
Bekjendtgjørelser. Med dybeste Veemod maae jeg med et sorgbeklemt Hjerte bekjendtgjöre for fraværende Slægt og Venner at min ædle retskafne Mand Etatsraad Lauritz Kjellerup, endte igaar Aftes Kl. 7, næsten 72 Aar gammel, sin daadrige jordiske Vandel. Efter nogle Ugers Svaghed hensank hans rolig og blid i Dödens Slummer. I 43 Aar vandrede jeg et saare kjerligt og lykkeligt Samliv med ham den Elskelige. Tvende Döttre blande deres bittre Sorgs Taarer med mine, over en höit elsket trofast Mands og Faders Tab. Kuns Religionens givne Haab, om glad Gjensamling, kan indgyde os Beroligelse og Tröst. Aalborg den 3die Mai 1823. Regitze Sophie Jungersen, sal. Kjellerup.
Aalborgs Stifts Adresseavis, 1823-05-10
At min retskafne Mand, Knud Lund, forhen Sognepræst for Tømmerbye og Lild Menigheder i Aalborg Stift, nu Pastor Emeritus, efter flere Aars Svagelighed og faa Dages Sygdom, ved en rolig Død afgik den 26de denne Maaned, i sin Alders 71de Aar, efter at vi havde levet i et kjerligt Ægteskab i 29 Aar, har jeg den Ære herved sørgeligst at meddele hans og mine fraværende Slægt og Venner, paa egne, og fem uforsørgede Børns Vegne. Abildgaard i Østerild Sogn den 29de April 1823. Karen Lund, fød Kjeruls.
Aalborgs Stifts Adresseavis, 1823-05-10
Den til den 11te Maj bestemte Forestilling i det dramatiske Selskab, gives først Onsdagen den 14de f. M. og begynder Kl. 7 om Aftenen. Indgangen aabnes Kl. 6. Directionen.
Aalborgs Stifts Adresseavis, 1823-05-10
En skikkelig og vel opdragen Dreng, som regner og skriver godt, kan strax antages ved Handelen. Addresse-Contoiret, anviser.
Aalborgs Stifts Adresseavis, 1823-05-10
Præparerede Farvevare til alle Couleurer med trykte Sedler, over Behandlingsmaaden, faaes hos Asmussen, ved Vesteraae.
Aalborgs Stifts Adresseavis, 1823-05-10
Da min Arbeidskarl Niels Christian Weierslev fra Morsøe, formodenlig fordi han har faaet mere paa hans Løn, end han hidtil havde fortjent, er gaaet af hans Tjeneste hos mig, saa advarer jeg herved enhver, ikke at huse og hæle ham, eller tage ham i Tjeneste, da de herfor kan vente lovlig Tiltale. Brixgaarden den 6te Mai 1823. Jeppe Brix.
Aalborgs Stifts Adresseavis, 1823-05-10
Hos Undertegnede, boende udenfor Vesterport, kan dagligen bekommes Brændeviinsbærme til billig Priis. Aalborg den 10de Mai 1823. Jens Svendsen.
Aalborgs Stifts Adresseavis, 1823-05-10
Hos Undertegnede ved Østeraae i Aalborg, faaes til billigste Priis: Jsenkram=, Glas & Specerie=Vare, coulørt og hvidt Engelsk Steentøi, store og smaae Timser, Hollandske Munker og Karter, Jernpander og Gryder, store og smaae Speile, fiint og grovt Krudt, Saalelæder, god Edike, samt allesorter Pottemagerarbeide. Ligeledes har jeg i Commission extra god Rum til 44 s. Potten. H. P. Hansen. Reflections-Speile, med og uden Beslag, kan faaes for billigste Priis hos Glarmester Knachergaard, paa Hjørnet af Skomager= og Skolegade i Aalborg.
Aalborgs Stifts Adresseavis, 1823-05-10
Skipper Søren P. Hansen afseiler til Altona, kan medtage nogle Læster Gods, og Passagerer. - Skibet er beliggende ved Toldboden.
Aalborgs Stifts Adresseavis, 1823-05-10
Proclama. Peder Nielsen Langelands Hustrue Johanne Sørensdatter Wang af Vesterøe Sogn her paa Øen, er ved Døden afgaaet i hendes Mands Fraværelse og Boet, strax taget under Skiftebehandling. Saavel benævnte Enkemand, som Boets Creditorer, indkaldes herved med 12 Ugers Varsel til at melde dem og iagttage deres Anliggender under Skiftet, og tjener til behagelig Efterretning, at Boets Tilstand er saa ringe, at de prioriterede Fordringer ikke kunne ventes afbetalte. Klitgaard paa Læssøe den 26de April 1823. Hesselholt, Skifteforvalter.
Aalborgs Stifts Adresseavis, 1823-05-10
De som maatte have noget at fordre i Dødsboet efter her i Byen afdøde Vertshuusholder Jens Thaarup, indkaldes herved med 12 Ugers Varsel, for ifølge Placaten af 26de October 1792, at anmelde deres tilgodehavende Fordringer for undertegnede Skifteforvaltere. Aalborg den 29de April 1823. Hornsyld. Schmidt.
Aalborgs Stifts Adresseavis, 1823-05-10
De som maatte have noget at fordre i Dødsboet efter her i Byen afdøde Jomfrue Johanne Marie Fløie, indkaldes herved med 12 Ugers Varsel for at anmelde og legitimere deres Fordringer for undertegnede Skifteforvaltere. Aalborg den 22de April 1823. Hornsyld. Schmidt.
Aalborgs Stifts Adresseavis, 1823-05-10
Auctioner. Jfølge Aalborg Stiftsøvrigheds Reqvisition, grundet paa Hans Kongelige Majestæts Reskript, bliver Fredagen næstkommende 23de Mai Formiddag Kl. 10 til Salg ved en eneste Auction opraabt den forrige Ørum Sognekald tilhørende Præstegaard i Ørum Bye, staaende for 2 Tdr. 7 Skpr. 3 Fkr. 1 Album Hartkorn, paa de ved Auctionen nærmere fremlæggende Conditioner, hvoraf her anmærkes: at med Eiendommen følger den nedlagde Vaarsæd; at Halvdelen af Kjøbesummen betales udi indeværende Aars Junii Termin, men den anden Halvdeel kan blive staaende mod første Prioritet i Gaarden, og at den efter Budets Approbalion strax kan tiltrædes. - Auctionen afholdes i selve Gaarden. Boeck. Sæbye den 4de Mai 1823. Fredagen den 6te Juni d. A., Formiddag ved 11 slet, opbydes ved 5te og endelig Auction, som holdes hos Gjestgiver Brunes i Aalborg, til absolut Bortsalg : Gaarden Rørdal, eller Ferdinandinesdal ved Aalborg, med dens tilliggende Jorder, Hartkorn frie Hovedgaardstaxt, 5 Tdr. 7 Skpr. 3 Fdkr. 1/3 Alb., og Bønderskyld 7 Skpr. 1 1/2 Alb., nogen Besætning, Vintersæd og Vaarsæd samt 9 Huse i Nørretranders, hvorom henvises til mine Bekjendtgjørelser, for de 3 første Auctioner over denne Eiendom, i Statstidenden af 8de, 11te og 15de Novbr., Borchs Aalborg Avis af 7de, 14de, og 23de Novbr. og i Wandalls Aalborg Avis af 9de, 16de og 23de Novbr. 1822, dog anmærkes: at følgende for en Kjøber fordeelagtige Modificationer i Conditionerne for Salget nu ere bestemte, nemlig: at Kjøberen er aldeles fritaget for at præstere andre Udgivter, eller tilsvare andre Betalinger, uden for den egentlige Kjøbesum, end de som er en følge af 5te Auction allene at han først overtager Skatterne fra den 1ste i d. M., at Renter af Kjøbesummen, hvilken heelt, indtil 16000 Rbd. Sølv, bliver indestaaende paa 1ste Prioritet i Eiendommen, først beregnes fra dette Aars 11te Juni Termin, 4 PCt. om Aaret, at af de 2 Høistbydende bliver den ene strax paa Auctionsstedet antaget som Kjøber, naar han stiller tilstrækkelig Sikkerhed for de Betalinger han har at erlægge, og kan da fra Auctionsdagen tiltræde Eiendommen. Bestyreren ved Gaarden, Huulegaard, har Ordre til, at give Enhver, som ønsker det, Underretning om den nedlagte Sæd, paavise Marken o. s. v. Nibe den 28de April 1823. Bassesen.